Калі па 27 гадах упартай працы над сабою Андрэй Баболя набліжаўся да дня сваёй мучаніцкай сьмерці, сьведкі яго змаганьняў і перамог бачылі ўжо ў ім сьвятога, які ў значнай ступені адзначаўся шчырай пабожнасьцю, пакорай, цярплівасьцю, панаваньнем над сабою і ахвярнасьцю. Называлі яго ў гэты час чалавекам сьвятым, “лоўцам душ”. Сьвяты Андрэй Баболя ў любых абставiнах умеў быць сьведкам евангельскай праўды i таму, нягледзячы на абрадавыя цi культавыя адрозьненьнi, прыцягвае сэрцы ўсiх, хто хоча быць сьведкам Хрыстовай мукi i Яго ўваскрасеньня.